Publication: Magyar Közlöny
Issue: MK-2010-127 (Year: 2010, Number: 127)
Era: contemporary
Section: Az Ápt. végrehajtásáról szóló 125/1993. (IX. 22.) Korm. rendelet (a továbbiakban: Vhr.) 13. § (6) bekezdésében
Paragraph Index: 51

Az Ápt. végrehajtásáról szóló 125/1993. (IX. 22.) Korm. rendelet (a továbbiakban: Vhr.) 13. § (6) bekezdésében meghatározott vizsgadíjat a hivatal számlájára kell befizetni. A jelentkezési laphoz mellékelni kell a vizsgadíj befizetését igazoló csekkszelvényt vagy átvételi elismervényt. 6. A vizsga napját a hivatal munkarendjének megfelelõen, a jelentkezõ igényeire is tekintettel kell megállapítani. A vizsga idõpontjáról és helyérõl a Jelentkezési lap átvételekor vagy legalább 15 nappal a vizsga elõtt kell a jelentkezõt írásban értesíteni. 7. Vizsgára az bocsátható, aki a megállapított vizsgadíjat befizette. 8. A vizsgát a Vhr. 13. § (3) bekezdésében megjelölt képesítéssel rendelkezõ személyek közül a hivatal vezetõje által megbízott háromtagú vizsgabizottság elõtt kell letenni. A vizsgabizottság elnöke vezeti a bizottság munkáját és gondoskodik a vizsga jogszerû és zavartalan lebonyolításáról. A vizsgabizottság elnöke kizárja a vizsgából azt, aki a vizsga rendjét megzavarja, vagy szabálytalanságot, illetve visszaélést követ el. A vizsgából történõ kizárást jegyzõkönyvezni kell. 9. A vizsgabizottság mellett jegyzõkönyvvezetõ mûködik, aki vezeti a jegyzõkönyvet és elvégzi a vizsgával kapcsolatos egyéb adminisztratív teendõket. 10. A vizsgára jelentkezõ, illetve a vizsgabizottság tagjai és a jegyzõkönyvvezetõ egyaránt bejelenthet összeférhetetlenségi okot vagy elfogultságot. A hivatal vezetõje a bejelentést megvizsgálja, és a jelentkezõ vizsgáztatására más vizsgabizottságot jelölhet ki. Ha a bejelentést a hivatal vezetõjével kapcsolatban teszik, az igazságügyi és rendészeti minisztertõl kérhetõ a vizsgáztatásra másik hivatal kijelölése. 11. A vizsgabizottság tagjait és a jegyzõkönyvvezetõt tiszteletdíj illeti meg. A vizsgabizottság elnökét a vizsgadíj 6%-a, a vizsgabizottság tagjait 3,5%-a, a jegyzõkönyvvezetõt 1,75%-a illeti meg vizsgázónként. 12. A vizsga írásbeli és szóbeli részbõl áll. A vizsga írásbeli vagy szóbeli része alól a jelentkezõ testi fogyatékosságára tekintettel orvosi igazolás alapján adhat felmentést a vizsgabizottság elnöke. Az orvosi igazolást a jegyzõkönyvhöz mellékelni kell. 13. A vizsga írásbeli és szóbeli részét egy napon kell letenni. A szóbeli vizsga elõtt a vizsgázó részére legalább 30 perc felkészülési idõt kell biztosítani. 14. A vizsgáról jegyzõkönyvet kell felvenni (2. függelék), melyben a sikeres vizsgáról kiadott igazolás átadását is rögzíteni kell. A vizsga adatait a vizsganyilvántartó-könyvbe (3. függelék) be kell jegyezni, melyet a vizsgabizottság elnöke hitelesít. 15. A vizsga eredményét „megfelelt”, illetve „nem felelt meg” minõsítéssel kell értékelni. A megfelelt eredménnyel vizsgázónak a vizsgáról igazolást kell kiadni. 16. Az „igazolás alkotmányos alapismeretek vizsgáról” biztonsági okmány. A hivatal vezetõje felelõs a biztonsági okmány adminisztratív védelmére meghatározott szabályok betartásáért. 17. A vizsganyilvántartó-könyv és az „igazolás alkotmányos alapismeretek vizsgáról” közokirat. A vizsganyilvántartó-könyv nem selejtezhetõ, melyet a közokiratokról, a közlevéltárakról és a magánlevéltári anyag

Source: https://magyarkozlony.hu/hivatalos-lapok/26e8b4bd7ffa8d64cea5d17b02ae5fdf632e672b/dokumentumok/975833a200feaf5eb679bb50c1b20c8ec0d2a135/letoltes